Príloha V Pokyny

1. ZODPOVEDNÉ OSOBY

1.1. Všetky osoby zodpovedné za informácie uvedené v prospekte, prípadne za určité jeho časti, s označením týchto častí. V prípade fyzických osôb vrátane členov správnych, riadiacich alebo dozorných orgánov emitenta uveďte meno a funkciu osoby; v prípade právnických osôb uveďte názov a registrované sídlo. Kategória A

1.2. Vyhlásenie osôb zodpovedných za prospekt, že, venujúc náležitú starostlivosť s cieľom zabezpečiť, aby to tak bolo, informácie obsiahnuté v prospekte sú podľa ich najlepšieho vedomia v súlade so skutočnosťou a nie je v ňom vynechané nič, čo by mohlo nepriaznivo ovplyvniť význam prospektu. Prípadne vyhlásenie osôb zodpovedných za určité časti prospektu, že informácie obsiahnuté v tej časti prospektu, za ktorú sú zodpovední, sú podľa ich najlepšieho vedomia v súlade so skutočnosťou a nie je v nej vynechané nič, čo by mohlo ovplyvniť význam tejto časti prospektu. Kategória A

2. RIZIKOVÉ FAKTORY

2.1. Zreteľné zverejnenie rizikových faktorov, ktoré sú podstatné pre cenné papiere, ponúkané a/alebo prijímané na obchodovanie, s cieľom posúdiť trhové riziko spojené s týmito cennými papiermi, v oddiele s názvom „Rizikové faktory“. Kategória A

3. ZÁKLADNÉ INFORMÁCIE

3.1. Záujem fyzických a právnických osôb zúčastnených na emisii/ponuke

Opis všetkých záujmov vrátane konfliktných záujmov, ktoré sú podstatné pre emisiu/ponuku, s podrobným uvedením zúčastnených osôb a povahy záujmu. Kategória C

3.2. Dôvody ponuky a použitie výnosov

Dôvody ponuky, ak sú iné ako vytvárať zisk a/alebo zaisťovať proti určitým rizikám. V prípade potreby zverejnenie odhadovaných celkových nákladov na emisiu/ponuku a odhadovanej čistej sumy výnosov. Tieto náklady a výnosy sa rozpisujú na každé základné zamýšľané použitie a uvádzajú sa v poradí podľa priority takýchto použití. Ak si je emitent vedomý toho, že predpokladané výnosy nebudú postačovať na financovanie všetkých navrhovaných použití, uveďte sumu a zdroje ďalších potrebných finančných prostriedkov. Kategória C

4. INFORMÁCIE TÝKAJÚCE SA CENNÝCH PAPIEROV, KTORÉ MAJÚ BYŤ PONÚKNUTÉ/PRIJATÉ NA OBCHODOVANIE

4.1. i) Opis druhu a triedy cenných papierov, ponúkaných a/alebo prijímaných na obchodovanie, Kategória B

ii) ISIN (medzinárodné identifikačné číslo cenného papiera) alebo iný takýto identifikačný kód cenného papiera. Kategória C

4.2. Právne predpisy, na základe ktorých boli cenné papiere vytvorené. Kategória A

4.3. i) Uveďte, či ide o cenné papiere vo forme na meno alebo na doručiteľa a či sú to listinné cenné papiere alebo zaknihované cenné papiere. Kategória A

ii) V prípade zaknihovaných cenných papierov uveďte názov a adresu subjektu zodpovedného za vedenie záznamov. Kategória C

4.4. Mena emisie cenných papierov. Kategória C

4.5. Hodnotiace zaradenie cenných papierov, ponúkaných a/alebo prijímaných na obchodovanie, vrátane súhrnov všetkých doložiek, ktoré sú určené na ovplyvňovanie hodnotiaceho zaradenia alebo na podriadenie cenného papiera všetkým existujúcim alebo budúcim záväzkom emitenta. Kategória A

4.6. Opis práv spojených s cennými papiermi, vrátane všetkých obmedzení týchto práv, a postupu vykonávania uvedených práv. Kategória B

4.7. i) Nominálna úroková miera. Kategória C

ii) Ustanovenia týkajúce sa splatného úroku. Kategória B

iii) Dátum, od ktorého sa úrok stáva splatným. Kategória C

iv) Dátumy splatnosti úroku. Kategória C

v) Lehota platnosti nárokov na úrok a lehota na splatenie istiny. Kategória B

Ak miera nie je pevne stanovená,

vi) vyhlásenie s uvedením druhu podkladu, Kategória A

vii) opis podkladu, od ktorého je odvodená Kategória C

viii) a metódy použitej na uvedenie týchto dvoch prvkov do vzájomnej súvislosti, Kategória B

ix) uveďte, kde je možné získať údaje o minulej a budúcej výkonnosti podkladu a o jeho volatilite, Kategória C

x) opis všetkých udalostí narúšajúcich trh alebo narúšajúcich vyrovnanie, ktoré ovplyvňujú podklad, Kategória B

xi) pravidlá pre úpravy vo vzťahu k udalostiam týkajúcim sa podkladu, Kategória B

xii) meno zástupcu pre výpočty Kategória C

xiii) Ak má cenný papier derivátovú zložku pri vyplácaní úroku, poskytnite jasné a obsiahle vysvetlenie, ktoré pomôže investorom porozumieť, ako je hodnota ich investície ovplyvnená hodnotou podkladového nástroja (nástrojov), najmä za okolností, keď sú riziká najzreteľnejšie. Kategória B

4.8. i) Dátum splatnosti. Kategória C

ii) Ustanovenia o umorovaní pôžičky vrátane postupov splácania. Ak sa predpokladá umorenie v predstihu na podnet emitenta alebo držiteľa, opíše sa to s uvedením podmienok umorovania. Kategória B

4.9. i) Uvedenie výnosu. Kategória C

ii) V súhrnnej forme opíšte metódu, akou sa tento výnos vypočíta. Kategória B

4.10. Zastúpenie držiteľov dlhových cenných papierov vrátane označenia organizácie zastupujúcej investorov a ustanovení vzťahujúcich sa na toto zastúpenie. Uveďte miesto, kde môže mať verejnosť prístup k zmluvám týkajúcim sa týchto foriem zastúpenia. Kategória B

4.11. V prípade nových emisií vyhlásenie o uzneseniach, povoleniach a schváleniach, na základe ktorých boli alebo budú cenné papiere vytvorené a/alebo emitované. Kategória C

4.12. V prípade nových emisií očakávaný dátum emisie cenných papierov. Kategória C

4.13. Opis všetkých obmedzení voľnej prevoditeľnosti. Kategória A

4.14. Čo sa týka krajiny registrovaného sídla emitenta a krajiny (krajín), v ktorej sa podáva ponuka alebo v ktorej sa žiada o prijatie na obchodovanie: — informácie o daniach z príjmu z cenných papierov zrazených pri zdroji, — uvedenie toho, či emitent preberá zodpovednosť za zrážku dane pri zdroji. Kategória A

5. PODMIENKY PONUKY

5.1. Podmienky, štatistické údaje o ponuke, očakávaný harmonogram a požadované opatrenia pre žiadosti o ponuku.

5.1.1. Podmienky, ktorým ponuka podlieha. Kategória C

5.1.2. Celková výška emisie/ponuky; ak výška nie je pevne stanovená, opis spôsobov a uvedenia času oznámenia konečnej výšky ponuky verejnosti. Kategória C

5.1.3. i) Lehota, vrátane všetkých možných zmien, počas ktorej bude ponuka otvorená. Kategória C

ii) Opis postupu pre žiadosť. Kategória C

5.1.4. Opis možnosti znížiť upisovanie a spôsobu náhrady preplatku, ktorý žiadatelia zaplatili. Kategória C

5.1.5. Údaje o minimálnej a/alebo maximálnej výške žiadosti (v počte cenných papierov alebo v súhrnnej sume, ktorá sa má investovať). Kategória C

5.1.6. Spôsob a lehoty na splatenie cenných papierov a na doručenie cenných papierov. Kategória C

5.1.7. Úplný opis spôsobu a dátumu uverejnenia výsledkov ponuky. Kategória C

5.1.8. Postup výkonu každého predkupného práva, obchodovateľnosti upisovacích práv a zaobchádzania s neuplatnenými upisovacími právami. Kategória C

5.2. Plán distribúcie a prideľovania

5.2.1. i) Rôzne kategórie potenciálnych investorov, ktorým sa cenné papiere ponúkajú. Kategória A

ii) Ak sa ponuka realizuje súčasne na trhoch dvoch alebo viacerých krajín, a ak bola alebo je vyhradená pre niektoré z nich tranža, uvedie sa každá takáto tranža. Kategória C

5.2.2. Postup oznámenia pridelenej sumy žiadateľom a uvedenie toho, či je možné začať obchodovanie pred realizáciou oznámenia. Kategória C

5.3. Stanovenie ceny

5.3.1. i) Uvedenie očakávanej ceny, za ktorú budú cenné papiere ponúkané alebo Kategória C

ii) spôsob určenia ceny a postup jej zverejnenia. Kategória B

iii) Uveďte výšku všetkých nákladov a daní zvlášť účtovanú upisovateľovi alebo kupujúcemu. Kategória C

5.4. Umiestňovanie a upisovanie

5.4.1. Názov a adresa koordinátora (koordinátorov) celkovej ponuky a jednotlivých častí ponuky a, ak sú známe emitentovi alebo ponúkajúcemu, aj umiestňovateľov v rôznych krajinách, v ktorých sa ponuka uskutočňuje. Kategória C

5.4.2. Názvy a adresy všetkých vyplácajúcich zástupcov a depozitných zástupcov v každej krajine. Kategória C

5.4.3. Názvy a adresy subjektov, s ktorými bolo dohodnuté upisovanie emisie na základe pevného záväzku, a názvy a adresy subjektov, s ktorými bolo dohodnuté umiestnenie emisie bez pevného záväzku alebo na základe dohôd typu „najlepšia snaha“. Uveďte podstatné charakteristiky dohôd vrátane kvót. Ak nie je upisovaná celá emisia, vyhlásenie o nekrytej časti. Uveďte celkovú výšku provízie za upísanie a provízie za umiestnenie. Kategória C

5.4.4. Kedy bola alebo bude dosiahnutá dohoda o upisovaní. Kategória C

6. PRIJATIE NA OBCHODOVANIE A DOHODY O OBCHODOVANÍ

6.1. i) Uveďte, či ponúkané cenné papiere sú alebo budú predmetom žiadosti o prijatie na obchodovanie s cieľom ich distribúcie na regulovanom trhu alebo iných rovnocenných trhoch s označením predmetných trhov. Táto okolnosť sa musí uviesť bez toho, aby sa tým vytváral dojem, že prijatie na obchodovanie bude nutne schválené. Kategória B

ii) Ak sú známe, uveďte najskoršie dátumy, ku ktorým budú cenné papiere prijaté na obchodovanie. Kategória C

6.2. Všetky regulované trhy alebo rovnocenné trhy, na ktorých sú podľa vedomia emitenta cenné papiere rovnakej triedy ako sú cenné papiere, ktoré sa majú ponúknuť alebo prijať na obchodovanie, už prijaté na obchodovanie. Kategória C

6.3. Názvy a adresy subjektov, ktoré sa pevne zaviazali konať ako sprostredkovatelia v sekundárnom obchodovaní, poskytujúcich likviditu pomocou sadzieb ponúk na kúpu a predaj a opis hlavných podmienok ich záväzku. Kategória C

7. DOPLŇUJÚCE INFORMÁCIE

7.1. Ak sa v opise cenných papierov uvádzajú poradcovia spojení s emisiou, vyhlásenie o funkcii, v akej poradcovia boli činní. Kategória C

7.2. Uveďte v opise cenných papierov ďalšie informácie, ktoré boli auditované alebo ich preskúmali štatutárni audítori a v prípade ktorých audítori vypracovali správu. Reprodukcia správy alebo s povolením príslušného orgánu súhrn správy. Kategória A

7.3. Ak je vyhlásenie alebo správa pripisovaná určitej osobe ako znalcovi zahrnutá do opisu cenných papierov, uveďte meno tejto osoby, obchodnú adresu, oprávnenie spôsobilosti a prípadné významné záujmy v súvislosti s emitentom. Ak sa správa vypracovala na žiadosť emitenta, uvedie sa vyhlásenie, že takéto vyhlásenie alebo správa vo forme a v kontexte, v akom sú zahrnuté, sú zaradené so súhlasom osoby, ktorá schválila obsah danej časti opisu cenných papierov. Kategória A

7.4. Ak sa informácie získali od tretej strany, poskytnite potvrdenie o tom, že tieto informácie boli presne reprodukované, a ak je emitentovi známe a je schopný to zistiť z informácií uverejnených touto treťou stranou, neboli vynechané žiadne skutočnosti, ktoré by spôsobili, že reprodukované informácie budú nesprávne alebo zavádzajúce. Okrem toho označte zdroj (zdroje) informácií. Kategória C

7.5. i) Úverové ratingy udelené emitentovi na žiadosť emitenta alebo v rámci spolupráce s ním pri procese ratingu a stručné vysvetlenie významu ratingu, ak ho už poskytovateľ ratingu predtým zverejnil. Kategória A

ii) Úverové ratingy udelené cenným papierom na žiadosť emitenta alebo v rámci spolupráce s ním pri procese ratingu a stručné vysvetlenie významu ratingu, ak ho už poskytovateľ ratingu predtým zverejnil. Kategória C

Príloha XII Pokyny

1. ZODPOVEDNÉ OSOBY

1.1. Všetky osoby zodpovedné za informácie uvedené v prospekte, prípadne za určité jeho časti, s označením týchto častí. V prípade fyzických osôb vrátane členov správnych, riadiacich alebo dozorných orgánov emitenta uveďte meno a funkciu osoby; v prípade právnických osôb uveďte názov a registrované sídlo. Kategória A

1.2. Vyhlásenie osôb zodpovedných za prospekt, že, venujúc náležitú starostlivosť s cieľom zabezpečiť, aby to tak bolo, informácie obsiahnuté v prospekte sú podľa ich najlepšieho vedomia v súlade so skutočnosťou a nie je v ňom vynechané nič, čo by mohlo ovplyvniť význam prospektu. Prípadne vyhlásenie osôb zodpovedných za určité časti prospektu, že, venujúc náležitú starostlivosť s cieľom zabezpečiť, aby to tak bolo, informácie obsiahnuté v tej časti prospektu, za ktorú sú zodpovední, sú podľa ich najlepšieho vedomia v súlade so skutočnosťou a nie je v nej vynechané nič, čo by mohlo ovplyvniť význam tejto časti prospektu. Kategória A

2. RIZIKOVÉ FAKTORY

2.1. Zreteľné zverejnenie rizikových faktorov, ktoré sú podstatné pre cenné papiere, ponúkané a/alebo prijímané na obchodovanie, s cieľom posúdiť trhové riziko spojené s týmito cennými papiermi, v oddiele s názvom „Rizikové faktory“. Musí sa tu uviesť aj upozornenie na riziko v tom zmysle, že investori môžu stratiť hodnotu svojej celej investície alebo prípadne jej časti a/alebo, ak zodpovednosť investora nie je obmedzená hodnotou jeho investície, uvedie sa vyhlásenie o tejto skutočnosti spolu s opisom okolností, za ktorých vznikne takáto ďalšia zodpovednosť, a pravdepodobného finančného efektu. Kategória A

3. ZÁKLADNÉ INFORMÁCIE

3.1. Záujem fyzických a právnických osôb zúčastnených na emisii/ponuke

Opis všetkých záujmov vrátane konfliktných záujmov, ktoré sú podstatné pre emisiu/ponuku, s podrobným uvedením zúčastnených osôb a povahy záujmu. Kategória C

3.2. Dôvody ponuky a použitia výnosov, ak sú iné než tvorba zisku a/alebo zaistenie proti určitým rizikám

Ak sa zverejňujú dôvody ponuky a použitia výnosov, uveďte celkové čisté výnosy a odhad celkových nákladov emisie/ponuky. Kategória C

4. INFORMÁCIE TÝKAJÚCE SA CENNÝCH PAPIEROV, KTORÉ MAJÚ BYŤ PONÚKNUTÉ/PRIJATÉ NA OBCHODOVANIE

4.1. Informácie týkajúce sa cenných papierov

4.1.1. i) Opis druhu a triedy cenných papierov, ponúkaných a/alebo prijímaných na obchodovanie, Kategória B

ii) ISIN (medzinárodné identifikačné číslo cenného papiera) alebo iný takýto identifikačný kód cenného papiera. Kategória C

4.1.2. Jasné a obsiahle vysvetlenie, ktoré pomôže investorom porozumieť, ako je hodnota ich investície ovplyvňovaná hodnotou podkladového nástroja (nástrojov), najmä za takých okolností, keď sú riziká najzreteľnejšie, ak cenné papiere nemajú jednotkovú nominálnu hodnotu minimálne 100 000 EUR alebo ak nemôžu byť získané len za minimálne 100 000 EUR za jeden cenný papier. Kategória B

4.1.3. Právne predpisy, na základe ktorých boli cenné papiere vytvorené. Kategória A

4.1.4. i) Uveďte, či ide o cenné papiere vo forme na meno alebo na doručiteľa a či sú to listinné cenné papiere alebo zaknihované cenné papiere. Kategória A

ii) V prípade zaknihovaných cenných papierov uveďte názov a adresu subjektu zodpovedného za vedenie záznamov. Kategória C

4.1.5. Mena emisie cenných papierov. Kategória C

4.1.6. Hodnotiace zaradenie cenných papierov, ponúkaných a/alebo prijímaných na obchodovanie, vrátane súhrnov všetkých doložiek, ktoré sú určené na ovplyvňovanie hodnotiaceho zaradenia alebo na podriadenie cenného papiera všetkým existujúcim alebo budúcim záväzkom emitenta. Kategória A

4.1.7. Opis práv spojených s cennými papiermi, vrátane všetkých obmedzení týchto práv, a postupu vykonávania uvedených práv. Kategória B

4.1.8. V prípade nových emisií vyhlásenie o uzneseniach, povoleniach a schváleniach, na základe ktorých boli alebo budú cenné papiere vytvorené a/alebo vydané. Kategória C

4.1.9. Dátum emisie cenných papierov. Kategória C

4.1.10. Opis všetkých obmedzení voľnej prevoditeľnosti cenných papierov. Kategória A

4.1.11. i) Dátum splatnosti derivátových cenných papierov. Kategória C

ii) Dátum výkonu alebo konečný referenčný dátum. Kategória C

4.1.12. Opis postupu vyrovnania derivátových cenných papierov. Kategória B

4.1.13. i) Opis spôsobu realizácie výnosu z derivátových cenných papierov (1) Kategória B

ii) Dátum platby alebo doručenia. Kategória C

iii) Spôsob výpočtu výnosu. Kategória B

4.1.14. Čo sa týka krajiny registrovaného sídla emitenta a krajiny (krajín), v ktorej sa podáva ponuka alebo v ktorej sa žiada o prijatie na obchodovanie: — informácie o daniach z príjmu z cenných papierov zrazených pri zdroji, — uvedenie toho, či emitent preberá zodpovednosť za zrážku dane pri zdroji. Kategória A

4.2. Informácie týkajúce sa podkladu

4.2.1. Realizačná cena alebo konečná referenčná cena podkladu. Kategória C

4.2.2. Vyhlásenie s uvedením druhu podkladu. Kategória A

Uveďte, kde je možné získať informácie o minulej a budúcej výkonnosti podkladu a o jeho volatilite. Kategória C

i) Ak je podkladom cenný papier,

— názov emitenta cenného papiera, Kategória C

— ISIN (medzinárodné identifikačné číslo cenného papiera) alebo iný takýto identifikačný kód cenného papiera. Kategória C

ii) ak je podkladom index:

— názov indexu, Kategória C

— opis indexu, ak je zostavený emitentom alebo akýmkoľvek právnym subjektom patriacim do tej istej skupiny, Kategória A

— opis indexu poskytnutého právnym subjektom alebo fyzickou osobou konajúcimi v spojení s emitentom alebo v jeho mene, ak prospekt neobsahuje tieto vyhlásenia: — úplný súbor pravidiel upravujúcich index a informácie o výsledkoch indexu sú voľne dostupné na webovej lokalite emitenta alebo poskytovateľa indexu — a — pravidlá upravujúce index (vrátane metodiky pre výber a opätovné vyváženie zložiek indexu, opisu prípadov narušenia trhu a pravidiel prispôsobenia) sa zakladajú na vopred určených objektívnych kritériách. Kategória A

— ak index nezostavuje emitent, údaj o tom, kde je možné získať informácie o indexe. Kategória C

iii) Ak je podkladom úroková miera,

— opis úrokovej miery. Kategória C

iv) Iné

— Ak podklad nepatrí do vyššie uvedených kategórií, opis cenných papierov musí obsahovať rovnocenné informácie. Kategória C

v) Ak je podkladom kôš podkladov,

— zverejnenie príslušných váh každého podkladu v koši. Kategória C

4.2.3. Opis všetkých udalostí narúšajúcich trh alebo narúšajúcich vyrovnanie, ktoré majú vplyv na podklad. Kategória B

4.2.4. Pravidlá pre úpravy vo vzťahu k udalostiam týkajúcim sa podkladu. Kategória B

5. PODMIENKY PONUKY

5.1. Podmienky, štatistické údaje o ponuke, očakávaný harmonogram a požadované opatrenia pre žiadosti o ponuku

5.1.1. Podmienky, ktorým ponuka podlieha. Kategória C

5.1.2. Celková výška emisie/ponuky; ak výška nie je pevne stanovená, opis spôsobov a uvedenia času oznámenia konečnej výšky ponuky verejnosti. Kategória C

5.1.3. i) Lehota, vrátane všetkých možných zmien, počas ktorej bude ponuka otvorená. Kategória C

ii) Opis postupu pre žiadosť. Kategória C

5.1.4. Údaje o minimálnej a/alebo maximálnej výške žiadosti (v počte cenných papierov alebo v súhrnnej sume, ktorá sa má investovať). Kategória C

5.1.5. Spôsob a lehoty na splatenie cenných papierov a na doručenie cenných papierov. Kategória C

5.1.6. Úplný opis spôsobu a dátumu uverejnenia výsledkov ponuky. Kategória C

5.2. Plán distribúcie a prideľovania

5.2.1. i) Rôzne kategórie potenciálnych investorov, ktorým sa cenné papiere ponúkajú. Kategória A

ii) Ak sa ponuka realizuje súčasne na trhoch dvoch alebo viacerých krajín, a ak bola alebo je vyhradená pre niektoré z nich tranža, uvedie sa každá takáto tranža. Kategória C

5.2.2. Postup oznámenia pridelenej sumy žiadateľom a uvedenie toho, či je možné začať obchodovanie pred realizáciou oznámenia. Kategória C

5.3. Stanovenie ceny

5.3.1. i) Uvedenie očakávanej ceny, za ktorú budú cenné papiere ponúkané alebo Kategória C

ii) spôsob určenia ceny a postup jej zverejnenia. Kategória B

iii) Uveďte výšku všetkých nákladov a daní zvlášť účtovanú upisovateľovi alebo kupujúcemu. Kategória C

5.4. Umiestňovanie a upisovanie

5.4.1. Názov a adresa koordinátora (koordinátorov) celkovej ponuky a jednotlivých častí ponuky a, ak sú známe emitentovi alebo ponúkajúcemu, aj umiestňovateľov v rôznych krajinách, v ktorých sa ponuka uskutočňuje. Kategória C

5.4.2. Názvy a adresy všetkých vyplácajúcich zástupcov a depozitných zástupcov v každej krajine. Kategória C

5.4.3. Subjekty, s ktorými bolo dohodnuté upisovanie emisie na základe pevného záväzku, a subjekty, s ktorými bolo dohodnuté umiestnenie emisie bez pevného záväzku alebo na základe dohôd typu „najlepšia snaha“. Ak nie je upisovaná celá emisia, vyhlásenie o nekrytej časti. Kategória C

5.4.4. Kedy bola alebo bude dosiahnutá dohoda o upisovaní. Kategória C

5.4.5. Meno a adresa zástupcu pre výpočty. Kategória C

6. PRIJATIE NA OBCHODOVANIE A DOHODY O OBCHODOVANÍ

6.1. i) Uveďte, či ponúkané cenné papiere sú alebo budú predmetom žiadosti o prijatie na obchodovanie s cieľom ich distribúcie na regulovanom trhu alebo iných rovnocenných trhoch s označením predmetných trhov. Táto okolnosť sa uvedie bez toho, aby sa tým vytváral dojem, že prijatie na obchodovanie bude nutne schválené. Kategória B

ii) Ak sú známe, uveďte najskoršie dátumy, ku ktorým budú cenné papiere prijaté na obchodovanie. Kategória C

6.2. Všetky regulované trhy alebo rovnocenné trhy, na ktorých sú podľa vedomia emitenta cenné papiere rovnakej triedy ako sú cenné papiere, ktoré sa majú ponúknuť alebo prijať na obchodovanie, už prijaté na obchodovanie. Kategória C

6.3. Názvy a adresy subjektov, ktoré sa pevne zaviazali konať ako sprostredkovatelia v sekundárnom obchodovaní, poskytujúcich likviditu pomocou sadzieb ponúk na kúpu a predaj a opis hlavných podmienok ich záväzku. Kategória C

7. DOPLŇUJÚCE INFORMÁCIE

7.1. Ak sa v opise cenných papierov uvádzajú poradcovia spojení s emisiou, vyhlásenie o funkcii, v akej poradcovia boli činní. Kategória C

7.2. Uveďte v opise cenných papierov ďalšie informácie, ktoré boli auditované alebo ich preskúmali štatutárni audítori a v prípade ktorých audítori vypracovali správu. Reprodukcia správy alebo s povolením príslušného orgánu súhrn správy. Kategória A

7.3. Ak je vyhlásenie alebo správa pripisovaná určitej osobe ako znalcovi zahrnutá do opisu cenných papierov, uveďte meno tejto osoby, obchodnú adresu, oprávnenie spôsobilosti a prípadné významné záujmy v súvislosti s emitentom. Ak sa správa vypracovala na žiadosť emitenta, uvedie sa vyhlásenie, že takéto vyhlásenie alebo správa vo forme a v kontexte, v akom sú zahrnuté, sú zaradené so súhlasom osoby, ktorá schválila obsah danej časti opisu cenných papierov. Kategória A

7.4. Ak sa informácie získali od tretej strany, poskytnite potvrdenie o tom, že tieto informácie boli presne reprodukované, a ak je emitentovi známe a je schopný to zistiť z informácií uverejnených touto treťou stranou, neboli vynechané žiadne skutočnosti, ktoré by spôsobili, že reprodukované informácie budú nesprávne alebo zavádzajúce. Okrem toho emitent označí zdroj (zdroje) informácií. Kategória C

7.5. V prospekte sa uvedie, či emitent zamýšľa alebo nezamýšľa poskytovať informácie po emisii. Ak emitent uviedol, že zamýšľa oznamovať takéto informácie, musí v prospekte upresniť, aké informácie budú oznamované a kde je možné takéto informácie získať. Kategória C

Príloha XIII Pokyny

1. ZODPOVEDNÉ OSOBY

1.1. Všetky osoby zodpovedné za informácie uvedené v prospekte, prípadne za určité jeho časti, s označením týchto častí. V prípade fyzických osôb vrátane členov správnych, riadiacich alebo dozorných orgánov emitenta uveďte meno a funkciu osoby; v prípade právnických osôb uveďte názov a registrované sídlo. Kategória A

1.2. Vyhlásenie osôb zodpovedných za prospekt, že, venujúc náležitú starostlivosť s cieľom zabezpečiť, aby to tak bolo, informácie obsiahnuté v prospekte sú podľa ich najlepšieho vedomia v súlade so skutočnosťou a nie je v ňom vynechané nič, čo by mohlo ovplyvniť význam prospektu. Prípadne vyhlásenie osôb zodpovedných za určité časti prospektu, že informácie obsiahnuté v tej časti prospektu, za ktorú sú zodpovední, sú podľa ich najlepšieho vedomia v súlade so skutočnosťou a nie je v nej vynechané nič, čo by mohlo ovplyvniť význam tejto časti prospektu. Kategória A

2. RIZIKOVÉ FAKTORY

Zreteľné zverejnenie rizikových faktorov, ktoré sú podstatné pre cenné papiere prijímané na obchodovanie, s cieľom posúdiť trhové riziko spojené s týmito cennými papiermi, v oddiele s názvom „Rizikové faktory“. Kategória A

3. ZÁKLADNÉ INFORMÁCIE

Záujem fyzických a právnických osôb zúčastnených na emisii.

Opis všetkých záujmov vrátane konfliktných záujmov, ktoré sú podstatné pre emisiu, s podrobným uvedením zúčastnených osôb a povahy záujmu. Kategória C

4. INFORMÁCIE TÝKAJÚCE SA CENNÝCH PAPIEROV, KTORÉ MAJÚ BYŤ PRIJATÉ NA OBCHODOVANIE

4.1. Celková suma cenných papierov prijímaných na obchodovanie. Kategória C

4.2. i) Opis druhu a triedy cenných papierov, ponúkaných a/alebo prijímaných na obchodovanie, Kategória B

ii) ISIN (medzinárodné identifikačné číslo cenného papiera) alebo iný takýto identifikačný kód cenného papiera. Kategória C

4.3. Právne predpisy, na základe ktorých boli cenné papiere vytvorené. Kategória A

4.4. i) Uveďte, či ide o cenné papiere vo forme na meno alebo na doručiteľa a či sú to listinné cenné papiere alebo zaknihované cenné papiere. Kategória A

ii) V prípade zaknihovaných cenných papierov uveďte názov a adresu subjektu zodpovedného za vedenie záznamov. Kategória C

4.5. Mena emisie cenných papierov. Kategória C

4.6. Hodnotiace zaradenie cenných papierov, ponúkaných a/alebo prijímaných na obchodovanie, vrátane súhrnov všetkých doložiek, ktoré sú určené na ovplyvňovanie hodnotiaceho zaradenia alebo na podriadenie cenného papiera všetkým existujúcim alebo budúcim záväzkom emitenta. Kategória A

4.7. Opis práv spojených s cennými papiermi, vrátane všetkých obmedzení týchto práv, a postupu vykonávania uvedených práv. Kategória B

4.8. i) Nominálna úroková miera. Kategória C

ii) Ustanovenia týkajúce sa splatného úroku. Kategória B

iii) Dátum, od ktorého sa úrok stáva splatným. Kategória C

iv) Dátumy splatnosti úroku. Kategória C

v) Lehota platnosti nárokov na úrok a lehota na splatenie istiny. Kategória B

Ak miera nie je pevne stanovená,

vi) vyhlásenie s uvedením druhu podkladu, Kategória A

vii) opis podkladu, od ktorého je odvodená Kategória C

viii) a metódy použitej na uvedenie týchto dvoch prvkov do vzájomnej súvislosti, Kategória B

ix) opis všetkých udalostí narúšajúcich trh alebo narúšajúcich vyrovnanie, ktoré majú vplyv na podklad, Kategória B

x) pravidlá pre úpravy vo vzťahu k udalostiam týkajúcim sa podkladu, Kategória B

xi) meno zástupcu pre výpočty. Kategória C

4.9. i) Dátum splatnosti. Kategória C

ii) Ustanovenia o umorovaní pôžičky vrátane postupov splácania. Ak sa predpokladá umorenie v predstihu na podnet emitenta alebo držiteľa, opíše sa to s uvedením podmienok umorovania. Kategória B

4.10. i) Uvedenie výnosu. Kategória C

4.11. Zastúpenie držiteľov dlhových cenných papierov vrátane označenia organizácie zastupujúcej investorov a ustanovení vzťahujúcich sa na toto zastúpenie. Uveďte miesto, kde môže mať verejnosť prístup k zmluvám týkajúcim sa týchto foriem zastúpenia. Kategória B

4.12. Vyhlásenie o uzneseniach, povoleniach a schváleniach, na základe ktorých boli cenné papiere vytvorené a/alebo vydané. Kategória C

4.13. Dátum emisie cenných papierov. Kategória C

4.14. Opis všetkých obmedzení voľnej prevoditeľnosti cenných papierov. Kategória A

5. PRIJATIE NA OBCHODOVANIE A DOHODY O OBCHODOVANÍ

5.1. i) Uveďte trh, na ktorom sa bude s cennými papiermi obchodovať a pre ktorý bol uverejnený prospekt. CAT.B

ii) Ak sú známe, uveďte najskoršie dátumy, ku ktorým budú cenné papiere prijaté na obchodovanie. Kategória C

5.2. Názvy a adresy všetkých vyplácajúcich zástupcov a depozitných zástupcov v každej krajine. Kategória C

6. NÁKLADY NA PRIJATIE NA OBCHODOVANIE

Odhad celkových nákladov týkajúcich sa prijatia na obchodovanie. Kategória C

7. DOPLŇUJÚCE INFORMÁCIE

7.1. Ak sa v opise cenných papierov uvádzajú poradcovia, vyhlásenie o funkcii, v akej poradcovia boli činní. Kategória C

7.2. Uveďte v opise cenných papierov ďalšie informácie, ktoré boli auditované alebo ich preskúmali audítori a v prípade ktorých audítori vypracovali správu. Reprodukcia správy alebo s povolením príslušného orgánu súhrn správy. Kategória A

7.3. Ak je vyhlásenie alebo správa pripisovaná určitej osobe ako znalcovi zahrnutá do opisu cenných papierov, uveďte meno tejto osoby, obchodnú adresu, oprávnenie spôsobilosti a prípadné významné záujmy v súvislosti s emitentom. Ak sa správa vypracovala na žiadosť emitenta, uveďte vyhlásenie, že takéto vyhlásenie alebo správa vo forme a v kontexte, v akom sú zahrnuté, sú zaradené so súhlasom osoby, ktorá schválila obsah danej časti opisu cenných papierov. Kategória A

7.4. Ak sa informácie získali od tretej strany, poskytnite potvrdenie o tom, že tieto informácie boli presne reprodukované, a ak je emitentovi známe a je schopný to zistiť z informácií uverejnených touto treťou stranou, neboli vynechané žiadne skutočnosti, ktoré by spôsobili, že reprodukované informácie budú nesprávne alebo zavádzajúce. Okrem toho označte zdroj (zdroje) informácií. Kategória C

7.5. i) Úverové ratingy udelené emitentovi na žiadosť emitenta alebo v rámci spolupráce s ním pri procese ratingu. Kategória A

ii) Úverové ratingy udelené cenným papierom na žiadosť emitenta alebo v rámci spolupráce s ním pri procese ratingu. Kategória C

Príloha VIII Pokyny

1. CENNÉ PAPIERE

1.1. Minimálna jednotková nominálna hodnota emisie. Kategória C

1.2. Ak sa zverejnia informácie o podniku/dlžníkovi, ktorý sa nezúčastňuje na emisii, priložte potvrdenie o tom, že informácie týkajúce sa podniku/dlžníka boli presne reprodukované na základe informácií uverejnených podnikom/dlžníkom. Ak si je emitent vedomý a je schopný to zistiť z informácií uverejnených podnikom/dlžníkom, že neboli vynechané žiadne skutočnosti, ktoré by spôsobili, že reprodukované informácie budú zavádzajúce. Kategória C

Okrem toho označte zdroj (zdroje) informácií v opise cenných papierov, ktoré boli reprodukované na základe informácií uverejnených podnikom/dlžníkom. Kategória C

2. PODKLADOVÉ AKTÍVA

2.1. Potvrdenie, že sekuritizované aktíva, ktorými je zaručená emisia, majú také charakteristiky, ktoré preukazujú schopnosť vytvárať finančné prostriedky na platby dlžné a splatné z cenných papierov. Kategória A

2.2. Čo sa týka združenia oddelených aktív, ktorými je zaručená emisia:

2.2.1. príslušná jurisdikcia, ktorou sa riadi združenie aktív; Kategória C

2.2.2. a) v prípade malého počtu ľahko identifikovateľných dlžníkov všeobecný opis každého dlžníka; Kategória A

b) vo všetkých ostatných prípadoch opis: všeobecných charakteristík dlžníkov; a hospodárskeho prostredia, Kategória B

ako aj celkové štatistické údaje týkajúce sa sekuritizovaných aktív; Kategória C

2.2.3. právna povaha aktív; Kategória C

2.2.4. dátum (dátumy) splatnosti aktív; Kategória C

2.2.5. suma aktív; Kategória C

2.2.6. pomer pôžičky k hodnote alebo úroveň kolateralizácie; Kategória C

2.2.7. spôsob vzniku alebo vytvorenia aktív a pre pôžičky a úverové dohody hlavné kritériá požičiavania a uvedenie všetkých pôžičiek, ktoré nespĺňajú tieto kritériá, a všetkých práv alebo záväzkov na uskutočnenie ďalších výplat pôžičiek; Kategória B

2.2.8. uvedenie významných vyhlásení a zaistení daných emitentovi vo vzťahu k aktívam; Kategória C

2.2.9. všetky práva nahradiť aktíva a opis spôsobu, akým môžu byť takto nahradené a druhu aktív, ktoré môžu byť takto nahradené; ak existuje nejaká možnosť nahradiť aktíva aktívami inej triedy alebo kvality, vyhlásenie v tom zmysle spolu s opisom vplyvu takéhoto nahradenia; Kategória B

2.2.10. opis všetkých príslušných poistných zmlúv týkajúcich sa aktív. Musí sa zverejniť každá koncentrácia u jedného poisťovateľa, ak je pre transakciu podstatná. Kategória B

2.2.11. Ak aktíva zahŕňajú záväzky piatich alebo menej dlžníkov, ktorí sú právnickými osobami, alebo ak na dlžníka pripadá 20 % alebo viac aktív, alebo ak na dlžníka pripadá významný podiel aktív, uveďte, ak je to emitentovi známe a/alebo je schopný to zistiť z informácií uverejnených dlžníkom (dlžníkmi), jedno z tohto:

a) informácie týkajúce sa každého dlžníka, ako keby to bol emitent zostavujúci registračný dokument pre dlhové a derivátové cenné papiere s individuálnou jednotkovou nominálnou hodnotou aspoň 100 000 EUR; Kategória A

b) ak niektorý dlžník alebo ručiteľ má cenné papiere už prijaté na obchodovanie na regulovanom alebo na rovnocennom trhu alebo záväzky sú zaručené subjektom prijatým na obchodovanie na regulovanom alebo na rovnocennom trhu, tak názov, adresu, krajinu založenia, druh obchodnej činnosti a názov trhu, na ktorom sú jeho cenné papiere prijaté. Kategória C

2.2.12. Ak medzi emitentom, ručiteľom a dlžníkom existuje vzťah, ktorý je z hľadiska emisie podstatný, podrobné údaje o hlavných podmienkach takéhoto vzťahu. Kategória C

2.2.13. Ak aktíva obsahujú obligácie, s ktorými sa neobchoduje na regulovanom alebo na rovnocennom trhu, opis hlavných podmienok obligácií. Kategória B

2.2.14. Ak aktíva obsahujú kapitálové cenné papiere, ktoré sú prijaté na obchodovanie na regulovanom alebo na rovnocennom trhu, uveďte:

a) opis cenných papierov; Kategória C

b) opis trhu, na ktorom sa s nimi obchoduje, vrátane dátumu jeho založenia, spôsobu, ako sa uverejňujú informácie o cene, uvedenia denných objemov obchodovania, informácií o postavení trhu v danej krajine a názvu regulačného orgánu trhu; Kategória C

c) frekvenciu uverejňovania cien príslušných cenných papierov. Kategória C

2.2.15. Ak viac ako desať (10) percent aktív obsahuje kapitálové cenné papiere, s ktorými sa neobchoduje na regulovanom alebo rovnocennom trhu, opis týchto kapitálových cenných papierov a informácie rovnocenné informáciám obsiahnutým v schéme pre registračný dokument akcií, čo sa týka každého emitenta týchto cenných papierov. Kategória A

2.2.16. Ak je významná časť aktív zaistená alebo podložená nehnuteľnosťami, správa o ocenení týchto nehnuteľností stanovujúca tak ocenenie nehnuteľností, ako aj peňažné a príjmové toky. Toto zverejnenie sa nevyžaduje, ak ide o emisiu cenných papierov podložených hypotekárnymi pôžičkami so zaistením v podobe nehnuteľnosti, ak nedošlo k preceneniu nehnuteľností na účely tejto emisie, a je jasne uvedené, že citované ocenenia sú také ako k dátumu vzniku pôvodnej počiatočnej hypotekárnej pôžičky. Kategória A

2.3. Čo sa týka aktívne riadeného združenia aktív, ktorými je zaistená emisia

2.3.1. informácie rovnocenné s informáciami obsiahnutými v bodoch 2.1 a 2.2 umožňujúce posúdenie druhu, kvality, dostatku a likvidity druhov aktív v portfóliu, ktorými bude zabezpečená emisia; pozri body 2.1 a 2.2

2.3.2. parametre, v rámci ktorých je možné realizovať investície, názov a opis subjektu zodpovedného za takéto riadenie vrátane opisu odborných znalostí a skúseností tohto subjektu, súhrn ustanovení týkajúcich sa ukončenia vymenovania tohto subjektu a vymenovanie alternatívneho riadiaceho subjektu a opis vzťahu tohto subjektu so všetkými ostatnými stranami emisie. Kategória B

2.4. Ak emitent navrhuje vydávať ďalšie cenné papiere zaistené rovnakými aktívami, zreteľné vyhlásenie v tom zmysle, a ak takéto ďalšie cenné papiere nie sú zastupiteľné s týmito triedami existujúceho dlhu alebo nie sú im podriadené, opis spôsobu, akým budú držitelia tejto triedy informovaní. Kategória C

3. ŠTRUKTÚRA A PEŇAŽNÉ TOKY

3.1. Opis štruktúry transakcie vrátane, v prípade potreby, štruktúrneho diagramu. Kategória A

3.2. Opis subjektov zúčastnených na emisii a opis funkcií, ktoré majú vykonávať. Kategória A

3.3. Opis spôsobu a dátumu predaja, prevodu, novácie alebo postúpenia aktív alebo akýchkoľvek práv a/alebo záväzkov k aktívam emitentovi alebo prípadne spôsobu a lehoty, v ktorej budú výnosy z emisie emitentom v plnej miere investované. Kategória B

3.4. Vysvetlenie toku finančných prostriedkov vrátane:

3.4.1. spôsobu, akým budú peňažné toky z aktív spĺňať záväzky emitenta voči držiteľom cenných papierov vrátane, v prípade potreby, tabuľky finančných služieb a opisu predpokladov použitých pri vypracovaní tabuľky; Kategória B

3.4.2. informácií o všetkých zvýšeniach úveru, uvedenie toho, kde môže dôjsť k výskytu rozhodujúcich potenciálnych schodkov likvidity, a dostupnosti všetkých podpôr likvidity a uvedenie opatrení určených na krytie úrokových rizík/rizík významného nedostatku; Kategória B

3.4.3. bez toho, aby tým bol dotknutý bod 3.4.2, podrobných údajov o financovaní všetkých podriadených dlhov; Kategória C

3.4.4. uvedenia všetkých investičných parametrov pre investovanie dočasných prebytkov likvidity a opisu strán zodpovedných za takéto investovanie; Kategória B

3.4.5. spôsobu, akým sa platby vzhľadom na aktíva inkasujú; Kategória B

3.4.6. poradia priority platieb emitenta držiteľom dotknutej triedy cenných papierov; Kategória A

3.4.7. podrobných údajov o všetkých dohodách, od ktorých sú závislé platby úrokov a istiny investorom; Kategória A

3.5. Meno, adresa a významné podnikateľské činnosti pôvodcov sekuritizovaných aktív. Kategória C

3.6. Ak návratnosť a/alebo splatenie cenného papiera je spojené s výkonnosťou alebo hodnotením iných aktív, ktoré nie sú aktívami emitenta, body 2.2 a 2.3 sú potrebné; pozri body 2.2 a 2.3

3.7. Názov, adresa a významné podnikateľské činnosti správcu, zástupcu pre výpočty alebo rovnocenného subjektu spolu so súhrnom zodpovedností správcu/zástupcu pre výpočty, ich vzťah k pôvodcovi alebo tvorcovi aktív a súhrn ustanovení týkajúcich sa ukončenia vymenovania správcu/zástupcu pre výpočty a vymenovania alternatívneho správcu/zástupcu pre výpočty. Kategória C

3.8. Mená a adresy a stručný opis:

a) všetkých zmluvných strán swapu a všetkých poskytovateľov iných významných foriem zvyšovania hodnotenia alebo zvyšovania likvidity; Kategória A

b) bánk, v ktorých sú vedené hlavné účty týkajúce sa danej transakcie. Kategória C

4. OZNAMOVANIE PO EMISII

4.1. V prospekte uveďte, či je alebo nie je zámerom emitenta poskytovať informácie o transakciách po emisii týkajúce sa cenných papierov, ktoré majú byť prijaté na obchodovanie, a o výkonnosti podkladového kolaterálu. Ak emitent uviedol, že má v úmysle takéto informácie oznamovať, uveďte v prospekte, aké informácie sa budú oznamovať, kde je možné takéto informácie získať, a frekvenciu, s akou sa takéto informácie budú oznamovať. Kategória C

Príloha XIV Pokyny

1. Opis podkladovej akcie.

1.1 Opíšte druh a triedu akcií. Kategória A

1.2. Právne predpisy, na základe ktorých boli alebo budú akcie vytvorené. Kategória A

1.3. Uveďte, či ide o cenné papiere vo forme na meno alebo na doručiteľa a či sú to listinné cenné papiere alebo zaknihované cenné papiere. V prípade zaknihovaných cenných papierov uveďte názov a adresu subjektu zodpovedného za vedenie záznamov. Kategória A

1.4. Uvedenie meny emisie akcií. Kategória A

1.5. Opis práv, vrátane ich všetkých obmedzení, spojených s cennými papiermi a postupu vykonávania týchto práv: — Práva na dividendy: — pevný dátum (dátumy) vzniku oprávnenia, — lehota, po ktorej sa oprávnenie na dividendu premlčí, a uvedenie osoby, v prospech ktorej premlčanie nastane, — obmedzenia dividendy a postupy v prípade držiteľov nerezidentov, — sadzba dividendy alebo spôsob jej výpočtu, periodicita a kumulatívna alebo nekumulatívna povaha platieb. — Hlasovacie práva. — Predkupné práva v prípade ponúk na upisovanie cenných papierov tej istej triedy. — Právo na podiel na zisku emitenta. — Práva na podiel na akomkoľvek zostatku v prípade likvidácie. — Ustanovenia o splatení. — Ustanovenia o premene. Kategória A

1.6. V prípade nových emisií vyhlásenie o uzneseniach, povoleniach a schváleniach, na základe ktorých boli alebo budú akcie vytvorené a/alebo emitované, a uvedenie dátumu emisie. Kategória C

1.7. Kde a kedy budú alebo boli akcie prijaté na obchodovanie. Kategória C

1.8. Opis všetkých obmedzení voľnej prevoditeľnosti akcií. Kategória A

1.9. Uvedenie existencie všetkých pravidiel pre povinné ponuky na prevzatie alebo pre povinný výkup účastníckych cenných papierov hlavným akcionárom („squeeze-out“) a pre odkúpenie akcií na žiadosť menšinového akcionára („sell-out“). Kategória A

1.10. Uvedenie verejných ponúk na prevzatie tretími stranami, čo sa týka základného imania emitenta, ktoré sa vyskytli počas posledného finančného roka a bežného finančného roka. Musí sa uviesť cena alebo podmienky zmeny pre tieto ponuky a ich výsledok. Kategória A

1.11. Dosah na emitenta podkladovej akcie z vykonávania práva a možný účinok zriedenia na akcionárov. Kategória C

2. Ak je emitent podkladovej akcie subjekt patriaci do rovnakej skupiny, informáciou, ktorá sa musí poskytnúť o tomto emitentovi, je informácia požadovaná v schéme registračného dokumentu akcií. Kategória A

Príloha VI Pokyny

1. POVAHA ZÁRUKY

Opis akejkoľvek dohody určenej na zabezpečenie toho, aby sa každý záväzok rozhodujúci z hľadiska emisie riadne plnil, či už vo forme záruky, ručenia, dohody o udržaní solventnosti („Keep well Agreement“), poistky špecializovanej na jedno odvetvie („mono-line“) alebo iného rovnocenného záväzku (ďalej na uľahčenie budú jednotne označované ako „záruky“ a ich poskytovateľ ako „ručiteľ“). Bez toho, aby tým bola dotknutá všeobecnosť vyššie uvedeného, takéto dohody obsahujú záväzky na zabezpečenie povinností splatiť dlhové cenné papiere a/alebo platby úrokov a v opise musí byť stanovené, ako má takáto dohoda zabezpečiť riadne plnenie zaručených platieb. Kategória B

2. ROZSAH ZÁRUKY

Zverejnia sa podrobné údaje o podmienkach a rozsahu záruky. Bez toho, aby tým bola dotknutá všeobecnosť vyššie uvedeného, tieto podrobnosti by sa mali vzťahovať na každú podmienenosť uplatňovania záruky v prípade každého neplnenia záväzkov podľa podmienok cenného papiera a rozhodujúcich podmienok každej poistky špecializovanej na jedno odvetvie („mono-line“) alebo dohody o udržaní solventnosti („Keep well Agreement“) medzi emitentom a ručiteľom. Takisto sa musia zverejniť podrobnosti o všetkých právach veta ručiteľa v súvislosti so zmenami práv držiteľa cenného papiera tak, ako sa napríklad často vyskytuje v prípade poistky špecializovanej na jedno odvetvie („Mono-line Insurance“). Kategória B

3. INFORMÁCIE, KTORÉ SA MAJÚ ZVEREJNIŤ O RUČITEĽOVI

Ručiteľ musí zverejniť informácie o sebe, ako keby bol emitentom rovnakého druhu cenného papiera, aký je predmetom záruky. Kategória A

4. ZVEREJNENÉ DOKUMENTY

Uvedenie miest, kde môže verejnosť získať prístup k rozhodujúcim zmluvám a ostatným dokumentom o záruke. Kategória A

Príloha XXX Pokyny

1. INFORMÁCIE, KTORÉ SA MUSIA POSKYTNÚŤ, POKIAĽ IDE O SÚHLAS EMITENTA ALEBO OSOBY ZODPOVEDNEJ ZA VYPRACOVANIE PROSPEKTU

1.1. Výslovný súhlas emitenta alebo osoby zodpovednej za vypracovanie prospektu s použitím prospektu a vyhlásenie, že prijíma zodpovednosť za obsah prospektu, aj vzhľadom na následný ďalší predaj cenných papierov alebo konečné umiestnenie cenných papierov prostredníctvom finančného sprostredkovateľa, ktorému sa udelil súhlas s použitím prospektu. Kategória A

1.2. Údaj o období, na ktoré sa udeľuje súhlas s použitím prospektu. Kategória A

1.3. Údaj o ponukovom období, počas ktorého sa môže uskutočniť následný ďalší predaj cenných papierov alebo konečné umiestnenie cenných papierov prostredníctvom finančného sprostredkovateľa. Kategória C

1.4. Údaj o členských štátoch, v ktorých finanční sprostredkovatelia môžu prospekt používať na následný ďalší predaj cenných papierov alebo konečné umiestnenie cenných papierov. Kategória A

1.5. Akékoľvek iné jasné a objektívne podmienky spojené so súhlasom, ktoré sú relevantné pre používanie prospektu. Kategória C

1.6. Oznam napísaný tučným písmom, v ktorom sa investori informujú o tom, že v prípade, ak finančný sprostredkovateľ uskutoční ponuku, tento finančný sprostredkovateľ poskytne investorom informácie o podmienkach ponuky v čase uskutočnenia ponuky. Kategória A

2A. ĎALŠIE INFORMÁCIE, KTORÉ SA MUSIA POSKYTNÚŤ, AK SA SÚHLAS UDEĽUJE JEDNÉMU ALEBO VIACERÝM VYMEDZENÝM FINANČNÝM SPROSTREDKOVATEĽOM

2A.1. Zoznam finančných sprostredkovateľov alebo sprostredkovateľov, ktorí majú povolené používať prospekt, a informácie o ich totožnosti (meno a adresa). Kategória C

2A.2. Údaj o tom, ako sa uverejnia akékoľvek nové informácie týkajúce sa finančných sprostredkovateľov, ktorí sú neznámi v čase schválenia prospektu, základného prospektu alebo prípadne v čase podania konečných podmienok, a kde je možné ich nájsť. Kategória A

2B. ĎALŠIE INFORMÁCIE, KTORÉ SA MUSIA POSKYTNÚŤ, AK SA SÚHLAS UDEĽUJE VŠETKÝM FINANČNÝM SPROSTREDKOVATEĽOM

2B.1. Oznam napísaný tučným písmom, v ktorom sa investori informujú o tom, že každý finančný sprostredkovateľ, ktorý prospekt používa, musí na svojej webovej lokalite uviesť, že prospekt používa v súlade so súhlasom a podmienkami, ktoré sú s ním spojené. Kategória A